Értekezlet
Felépítenek egy házat, ami még aznap este összedől. Azonnal értekezlet lesz, összehívják a homokot, a meszet és a cementet, hogy kiderítsék, miért dőlt össze a ház. Elsőként megkérdezik a homokot, hogyan történt az egész és mire emlékszik. - Engem csak belekevertek az egészbe - mondja. Utána megkérdezik a meszet. - Engem csak hozzáadtak az egészhez. Legvégül a cementen a sor, aki egykedvűen csak ennyit mond: - Én ott se voltam! 